Emmanuel Filiberto av Aosta

Emanuel Filiberto (Emanuele Filiberto Vittorio Eugenio Alberto Genova Giuseppe Mariad di Savoia (født 13. januar 1869 i Genova, død 4. juli 1931 i Torino) var en italiensk general og adelsmann.

Han var eldste sønn til Amadeo av Savoia, hertug av Aosta som i 1870 ble Amadeus I av Spania, men hans tid som kronprins endte etter bare tre år da farens abdiserte og vendte tilbake til Italia; og var fetter til Viktor Emmanuel III av Italia.

Han ble den andre hertug av Aosta og prins av Savoia da faren døde i 1890.

Under første verdenskrig hadde han fra 1915 og fram til krigens slutt kommandoen over den italienske tredje armé, og deltok ved alle Isonzoslagene og erobret i 1916 Görz. Etter krigen ble han  tildelt æresgraden Maresciallo d'Italia (marskalk av Italia).

Han var gift med prinsesse Hélène av Orléans (1871–1951) som var datter av Ludvig Filip, greve av Paris. De hadde to sønner:

 Amedeo, tredje hertug av Aosta (1898–1942)
 Aimone, fjerde hertug av Aosta, som i en kort periode var kong Tomislav II av Kroatia (1900–1948)

 Referanser 

Kategori:Huset Savoia
Emmanuel
Kategori:Italienere fra første verdenskrig
Kategori:Italienske marskalker
Kategori:Italienske generaler
Kategori:Adelige personer
Kategori:Fødsler i 1869
Kategori:Dødsfall i 1931